২৮ বছর পর আবারও ইংল্যান্ডকে সেমিফাইনাল পর্যন্ত নিয়ে গেছেন হ্যারি ম্যাগুয়ার ও দেলে আলিরা। তবে কি ৫২ বছরের খরা কাটিয়ে দ্বিতীয়বারের মতো শিরোপা ঘরে তুলতে যাচ্ছে ইংলিশরা? যদি তেমন ইতিহাস আবার রচিত হয়, তবে হ্যারি কেনের এই দলটা ও দলের কোচ গ্যারেথ সাউথগেট ইংল্যান্ডবাসীর কাছে স্মরণীয় হয়ে থাকবেন দীর্ঘদিন। ইতিহাস গড়ার লক্ষ্যে আজ মস্কোর লুঝনিকি স্টেডিয়ামে রাত ১২টায় সেমিফাইনালের মঞ্চে ইংল্যান্ড মুখোমুখি হবে ক্রোয়েশিয়ার।